Leon Gropp wys hoekom hy sy plek in die Afrikaanse musiekmark verdien met nuwe enkelsnit, Swerwer! - Olka Bolka Web & E-Magazine
Foto Krediet: Xander van den Bergh
Sy enkelsnit, SWERWER, is pas vrygestel en bewys net weereens hoekom hy sy plek in die Afrikaanse musiekmark verdien. Dit kom uit sy eie pen en is vervaardig deur Douvoordag se Jattie de Beer.
Die liedjie, wat verseker deur radiostasies opgeraap gaan word, gaan oor die kognitiewe dissonansie waarmee enige denker wroeg wanneer sy gekonfronteer word met teenstrydige idees en oortuigings in haarself. "Die wêreld en gepaardgaande bestaan daarin, is ongelukkig nie so eenvoudig nie. Maar daar lê ook 'n groot stuk vryheid aan die anderkant van hierdie ontnugtering," verduidelik Gropp oor die betekenis agter sy nuutste vrystelling. "SWERWER is 'n ode aan alle soekers, twyfelaars, ontnugterdes, peinsendes en liefhebbers van die logika."